Hans Hildebrand

**Hans Olof Hildebrand**, nado en Estocolmo o 5 de abril de 1842 e finado na mesma cidade o 2 de febreiro de 1913, foi un anticuario, arqueólogo e numismático sueco, que presidiu a Sociedade Numismática Sueca (1881-1883) e foi responsable da Dirección Nacional de Patrimonio (1879-1907).

É recoñecido internacionalmente como un dos pioneiros da técnica arqueolóxica da tipoloxía. Traballou tanto en arqueoloxía como en numismática, principalmente da Idade Media, e xunto co seu pai e o seu colega Oscar Montelius (1843-1921), está considerado un dos pais da arqueoloxía sueca.

## Traxectoria 
### Primeiros anos e formación 
Hans Hildebrand naceu en 1842 na parroquia de María Madalena, na illa Södermalm de Estocolmo, fillo de Anna Mathilda Ekecrantz e de Bror Emil Hildebrand. O seu irmán foi o historiador Emil Hildebrand (1848-1919).

Logo da súa educación primaria na Maria Skola e os estudos secundarios no Instituto Superior de Estocolmo (*Stokholms Gymnasium*), Hildebrand ingresou en 1860 na Universidade de Uppsala, onde se formou en linguas e en historia medieval. Nesa universidade licenciouse en Filosofía en 1865 e o ano seguinte acadou o seu doutoramento, cunha tese titulada *Svenska folket under hedna tiden* ("O pobo sueco na época pagá"), pola que foi recoñecido co premio Geijer. Nela defendía unha diferenza étnica entre os suecos e os godos, que aínda que se demostrou insustentable, foi moi relevante para a arqueoloxía desde o punto de vista metodolóxico, ao se remitir aos achados antigos como fontes primarias. De 1879 a 1907 exerceu tamén como secretario da Real Academia Sueca de Letras, Historia e Antigüidades, e nese mesmo período responsabilizouse igualmente da Dirección Nacional do Patrimonio (*Riksantikvarieämbetet*). Durante a súa estadía na Academia das Letras contribuíu á fundación da revista *Fornvännen*, e en 1880 creou o Arquivo Topográfico Anticuario, un estudo arqueolóxico de Suecia, ordenado por paisaxes, distritos e parroquias.

[miniatura|esquerda|Hans Hildebrand ao pé da pedra de Rök ([1872).|290x290px]]

No terreo da numismática, Hildebrand participou no Congreso Internacional de Numismática de Bruxelas de 1891. A súa principal contribución a esta disciplina céntrase nas moedas medievais suecas, onde destaca o seu estudo de 1887 titulado *Sveriges mynt under medeltiden* ("Moedas suecas na Idade Media"). Tamén foi xefe do gabinete numismático do Riksbank sueco e fixo varias publicacións acerca das coleccións desta entidade.

O seu labor na arqueoloxía e na numismática outorgoulle un amplo recoñecemento internacional. Foi comisionado sueco na Exposición Xeográfica de Venecia en 1881 e desempeñou un importante papel na Sociedade Sueca de Antropoloxía e Xeografía, da que foi secretario de 1878 a 1879, presidente en 1888 e vicepresidente en 1895. Na Sociedade Real para a Publicación de Manuscritos Relacionados coa Historia de Escandinavia foi secretario durante 30 anos, entre 1866 e 1896.
Por outra banda, Hildebrand contribuíu ao desenvolvemento do movemento feminista, como orador durante dúas décadas (1884-1903) na Asociación Fredrika Bremer, fundada por Sophie Adlersparre, e asinou unha declaración sindical en 1899 favorable ao sufraxio feminino. Por outra banda, tamén traballou intensamente como portavoz da Asociación Sueca de Turismo durante máis de 20 anos (1887-1909).

Hans Hildebrand finou en Estocolmo o 2 de febreiro de 1913.
[miniatura|258x258px|[Busto en xeso de Hans Hildebrand, por Teodor Lundberg (ca. 1910).]]

### Escolma de monografías 
* (1867). ''*. [ en 1883]. Seligmann, Estocolmo.
* (1869). *Bidrag till svenska medeltidens konsthistoria*. Haeggström, Estocolmo.
* (1869). *Den äldre jernåldern i Norrland*. Haeggström, Estocolmo.
* (1872)*. * (2ª ed.). Seligmann, Estocolmo.
* *Afrika i våra dagar*. 1868
* (1872). *Studie**r i jämförande fornforskning. Bidrag till spännets historia*. Haeggström, Estocolmo.
* (1873). *Den Vetenskapliga Fornforskningen, hennes uppgift behof och rätt*. Norman, Estocolmo.
* (1873). **. Meissner, Hamburgo.
* (1873). *Teckningar ur Svenska Statens Histopriska Museum* (con E. Hildebrand). KVHAA, Estocolmo.
* (1873). *Statens Historiska Museum. Hadbok för besökande'' (con G. Upmark e L. Dietrichson). Seligmanns, Estocolmo.
* (1874). '**. Klemmings, Estocolmo.
* (1875). **'. Norstedt & Söners, Estocolmo.
* (1876). *Stockholms Stads Jordebok 1420-1474*. Haeggström, Estocolmo.
* (1877). ''*. Linnström, Estocolmo.
* (1878). *Fynden i Troas och Homeros' Troja*. Samson & Wallin, Estocolmo.
* (1879).  ; . Norstedt & Söners, Estocolmo.
* (1880). *De förhistoriska folken i Europa*. Seligmann, Estocolmo.
* (1882). *Från äldre tider. Kulturvetenskapliga och historiska studier.* Norstedt & Söners, Estocolmo.
* (1883). **. [ en 1892]. Chapman & Hall, Londres.
* (1887). *Sveriges mynt under medeltiden*. Kongl. Bokteryckeriet, Estocolmo.
* (1897). *Stockholm under medeltiden och Vasatiden* (con F. Lilljekvist et al.). Norstedt & Söners, Estocolmo.

## Notas 
## Véxase tamén 
### Bibliografía 
* Hildebrand, B. (1943). "Hans Hildebrand. Ett sekelminne 1842-1942". En *Forn Vännen. Journal of Swedish Antiquarian Research*. Páxinas 1-27.
* Hildebrand, B. (1971). "Hans O H Hildebrand". En *Svenskt biografiskt lexikon*. Vol. 19. Estocolmo. Páxina 43.

* Westrin, Th. (red.) (1909). "Hans Olof Hildebrand H.". En *Nordisk familjebok''. Vol. 11. Páxinas 676-677. Estocolmo.